Odense Adresse-Contoirs Efterretninger, 1843-02-11
Sverrig. Ole Bull fortæller paa følgende Maade nu selv i de offentlige Blade, hvorledes det egentlig gik til i Upsala med den mod ham udviste Fornærmelse: "Da jeg omtrent Kl. 1 om Natten til den 12 Jan, havde naaet Upsala, og min Kudsk holdt stille for at spørge efter Gjæstgiveriet, omringedes Vognen af en Sværm steiende unge Mennesker, der gave de forskjelligste Beretninger om Gienstanden for Forespørgselen. Da de i den muntre Stemning, hvori de vare, tillede sig adskillige Udskeielsen saavel mod min Kudsk som mod Skydskarlen, vilde min Ledsager, Hr. Rosenkilde, stige ud af Vognen for at komme dem til Hjelp, hvilket jeg dog forhindrede, saasom jeg deels meente, at det Hele ikke havde stort at betyde, deels havde besluttet at vogte mig vel for Alt hvad der senere kunde afgive mindste Skin af Grund til, at tillægge mig nogensomhelst Skyld i Brøden. Da nu en af Herrerne, ved at høre min Ledsagers danske Tale, yttrede sig med Haan om en Dansk i Forhold til en Svensk, spurgte jeg med al mulig Koldsindighed ud af det andet Kareth vindue, i hvad Forhold han da fandt at en Normand stod til en Svensk, hvorpaa Svaret lod, at en Normand vel kunde ansees for at være 1/3 Parten af en Svensk, Jeg takkede for god Underretning, og befalede min Betient at kjøre videre, hvilket imidlertid blev forhindret af en Person, der søgte at bestige Kudskebukken og derfra at nedstøde Betienten. Da hans første Forsøg mislykkedes, henvendte han sig til mig med Spørgsmaal, om jeg havde noget imod at han pryglede min Betjent. Jeg forsikkrede, at jeg intet havde derimod, naar han paa den anden Side vilde finde sig i, for hvert Oresigen han gav Kudsken, at faae to igjen. Personen lod til at studse herover, og veeg et Par Skridt tilbage, hvorpaa han spurgte om jeg var Ole Bull, og da dette blev besvaret bekræftende, skreg han "Det er Logn. Jmidlertid var en af Herrerne saa artig at vise os hen til Gjæstgivergaarden, hvor han forlod os med den Yttring: "Vi rakas pa koncerten." "Jeg havde - slutter Bull – lagt min Vei over Upsala i den Hensigt, ligesom i Lund, at indbyde Studentercorporationen til at bivaane min Concert, idet jeg nærede den glade Fortrøstning, at den dannede Ungdom ved Sverrigs første Universitet med Velvillie gjennem mig vilde modtage en Tonehilsen fra Broderlandet, og skjænke mig sit bifald. Omendskjøndt nu den i og for sig selv ubetydelige Affaire, som fandt Sted ved min Ankomst til Upsala, vistnok hverken kunde i den Grad fornærme mig, at jeg derover skulde forlade Staden i Vredesmode, eller bringe mig til at begaae den Uretfærdighed, at lægge en talrig og hæderlig Corporation det til Last, som nogle ubesindige, unge Mennesker havde begaaet, vil dog Enhver, som med nogenlunde Skjønsomhed og Upartiskhed betragter Forholdene, indsee, at jeg derved maa være bleven sat i en Sindsstemning, der ikke kunde harmonere med den Opgave, jeg havde at løse. Det var altsaa ikke Forbittrelse over den lidte Uret, eller Uvillie mod Upsala By og Studentercorporation, men Mismod og Forstemthed, der bragte mig til, saa hurtigt at forlade en Stad, som jeg baade ønsker og venter at gjensee under gunstigere Forhold; thi Jngen erkjender mere levende end jeg, at det er Kunstens Maal at forene, ikke at adskille.""Overalt - skrives der under 3 ds. - forbereder Man sig til at feire Kongens Jubilæum førstkommende Søndag den 5 Februar. J Gothenborg afsynges der saaledes Te Deum i alle Stadens Kirker (hvilket ogsaa er anordnet i Stokholm, hvorhen Autoriteterne begive sig i Procession; om Aftenen afholdes et stort Subskriptionsbal. Om Mandag Aften illumineres Kasernen og forpleies Tropperne paa Götha Artilleriregiments Officerers Bekostning, hvorefter Biskoppen giver et Bal. - Det store Bal, som Stokholms Borgerskab igaar gav i Anledning af Kongens Jubilæum, skal saaledes have ryddet Forraadet af Fløiel og Silke, at nye Varer maa indforskrives ved første aabne Vande. Nogle af Stokholms Blade havde klaget over, at der vare til dette Bal indbudne saa mange yngre Officerer, men kun saa ældre civile Embedsmænd, hvortil Aftonbladet svarer, at Borgerne nok vide, hvem deres Koner og Døttre helst ville dandse med."